Aarhuus Stifts-Tidende, 1840-04-07
- En Sag, som afgiver et af de sørgeligste og meest slaaende Beviser paa, i hvilken Grad en forgangen Tids blinde Subordinations=Aand endnu spøger i flere af vore høiere Militair-Embedsmænds Hjerner og endogsaa prøver paa at gjøre sig gieldende i borgerlige, ja endog reent literaire Forhold, som ere himmelvidt forskjellige derfra, har i denne Tid vakt en overordentlig Sensation saavel i som udenfor Etaten. Fire af vore yngre, videnskabeligt dannede Officerer, alle sorterende under Generalstaben, dHrr. Flensborg, Trepka, Andre og Læssøe, havde, i Anledning af Hs. M. Opfordring, udarbeidet et Forslag til en Reorganisation af Generalstaben, hvilket de indgave til Kongen, for at komme under Discussion i den af Hs. M. udnævnte Militaircommission. Dette Forslag, som, forinden det oversendtes Commissionen, af Hs. M. blev tilstillet Generalstabens Chef, Oberst Steinmann, for at denne derover først kunde afgive sin Betænkning, maa formodentlig ikke have behaget denne ældre, ikke i den nye Tids Skole dannede Militaire, hvad enten nu dette laae i Indholdet, eller i den forargelige Omstændighed, at nogle yngre Mænd dristede sig til at foreslaae en Reform af den Jnstitution, hvis Præsidium han havde den Ære at forestaae, eller ogsaa maa han, af en vis panisk Skræk for Offentligheden og Pressen, der er eiendommelig hos flere saadanne høilstaaende, Militaire, der i Tjenesten ikke ere uden baade personlig og tjenstlig Bravour, i alt Fald have næret en meget stor Frygt for at det skulde komme til offentlig Kundskab og Drøftelse. Da han derfor bragte i Erfaring, at Een af de nævnte Officerer, Lieutn. Læssøe, havde indgivet en Afhandling om samme Gjenstand til Redactionen af "Militairt Repertorium, lod han dettes Medredacteur Capt. Baggesen kalde til sig og opfordrede ham til, eller rettere befalede ham tilat udlevere sig Manuscriptet. Jstedetfor nu at afvise denne Anmodning, som uretlig og Tjenesteforholdet aldeles uvedkommende, og i alt Fald at henvise Obersten til Forfatteren, begik Capt. Baggesen den for en Redacteur aldeles tilgivelige Jndiscretion at udlevere sin Chef Manuscriptet, og Hr. Steinmann, var derpaa ogsaa fra sin Side saa indiscret, uden engang at sætte den Mand, han havde forledt til hiin Handling, i Kundskab derom, at kalde Forfatteren forsig og paa det Alvorligste at fraraade ham Afhandlingens Offentliggjørelse ved Trykken. Hr. Læssøe, troede, efter Omstændighederne, at burde følge dette tjenstlige Raad; men det var naturligt, at han strax henvendte sig til Redactionen, og ved at forlange sit Manuscript tilbage, fordrede Oplysning om, hvem der havde gjort den ulovlige Disposition af hans Eiendom at give den i en uvedkommende Trediemands Hænder. Capt. Baggesen indsaae nu, skjøndt for sildig, den af ham begaaede Feil, og indrømmede denne ogsaa, deels for Forfatteren og for sine Med redacteurer, der, som man kunde vente, alle misbilligede hans Fremgangsmaade, og deels ved uopfordret offentlig i selve Tidsskriftet at erklære, ved sit Forhold at have gjort sig skyldig i en Forseelse." Det findes at være en naturlig Følge af det Passerede, at Hr. Baggesen fratraadte Redactionen, hvortil han og skal have erklæret sig villig, men da der fra samtlige de Officerer af Kronens Regiment, der vare Abonnenter paa Repertoriet, indkom en Afsigelse deraf, hvis den eller de, der havde gjort sig skyldige i den nævnte Fremgangsmaade, ikke udtraadte af Redactionen, lod Capt. B. sig paa Anmodning af To af sine Medredacteurer, dHrr. Major Olsen og Capt. Fibiger, bevæge til at vedblive samme, hvorimod den 4de Redacteur, Capt. Blom, paa Grund af det Passerede, udtraadte. Saaledes staaer Sagen nu, kun med den Tillægsomstændighed, at flere af de øvrige Regimenters og Corpsers Officerer efterhaanden følge det af Kronens Regiment givne Exempel, og at der saaledes, hvis Capt. Baggesen ikke opfylder det blandt hans Kammerater almindelige Ønske, ikke længer torde blive Spørgsmaal om nogen Redacteur for det nævnte militaire Tidsskrift, da det formodentlig vil komme til at standse af Mangel paa Abonnement. (Khvnsp.)